1991. aastast Saarte mängudel osaleva Saaremaa koondise formeerimisel on aeg-ajalt ette tulnud vaidlusi ja läinud isegi riiuks küsimuses – kes tohib ikkagi koondisesse kuuluda? Poleemika üheks põhjuseks on olnud koondisesse saamine ka siis, kui tegu pole küll ametlikult saarlasega, küll aga mõnes meie võistkonnas mängiva sportlasega.
Saaremaa jalgpallikoondise peatreener Jan Važinski ütles, et kindlasti soovitakse kaasata mängijad, kes on siin sündinud ja esindavad ka Saaremaa meeskonda. “On olnud, et mängija on kolinud siit mandrile, kuid saanud ikkagi koondisesse,” selgitas ta.
“Samas on õige võtta koosseisu mängijad, kes on küll mandril sündinud, kuid kelle isa ja ema on saarlased, kuid elu ja töö on nad siit ära viinud. Mõtleme siis, kui see mängija ei esinda Saaremaad, kui aga on kolinud Saaremaale või mängib meie võistkonnas, soovime temaga arvestada.”
Lähtutakse rahvusvahelistest reeglitest